Maharaja Yung Lo

Maharaja Yongle (Wade-Giles: Yung-lo; 2 Mei 1360 – 12 Ogos, 1424), dilahirkan sebagai Zhu Di (Chu Ti) ,  merupakan maharaja ketiga dari Dinasti Ming yang telah memerintah China bermula daripada 1402 hingga 1424. Nama era baginda "Yongle" bermaksud "Kebahagiaan Kekal". Baginda secara umumnya dianggap sebagai maharaja Dinasti Ming teragung, dan merupakan salah seorang daripada maharaja-maharaja China yang teragung.

Baginda adalah seorang Putera Yan (燕王), yang memiliki pangkalan tentera yang kuat di Beijing. Baginda dikenali sebagai Chengzu dari Dinasti Ming (明成祖 juga ditulis Cheng Zu, atau Ch'eng Tsu (Cheng Tsu) di dalam Wade-Giles) selepas menjadi maharaja berikutan satu perang saudara. Perampasan takhta oleh baginda kini kadang kala dikenali sebagai "Penubuhan Kedua" Dinasti Ming.  

Baginda telah mengubah ibu negara daripada Nanjing ke Beijing, dan telah membina Kota Larangan di sini. Selepas menjadi usang dan tidak digunakan semasa Dinasti Yuan dan pemerintahan Hongwu, Maharaja Yongle telah membaik pulih dan membuka semula Terusan Besar China ke ibu negara baru Beijing di utara bagi memastikan bekalan berterusan barangan dan bekalan makanan dari selatan. Baginda juga telah mentauliahkan semula penjelajahan laut oleh Zheng He. Semasa pemerintahan baginda, monumen Ensiklopedia Yongle telah disiapkan. Walaupun bapanya iaitu Zhu Yuanzhang keberatan semasa menjadi maharaja, Yongle menyokong peperiksaan perkhidmaan awam untuk merangka pegawai-pegawai berpedidikan kerajaan daripada menggunakan syor dan perlantikkan yang mudah.

Maharaja Yongle telah dimakamkan di Changling (長陵, "Makam Panjang"), makam tengah dan terpanjang di Makam Dinasti Ming.

Rujukan 

 Brook, Timothy. (1998). The Confusions of Pleasure: Commerce and Culture in Ming China. Berkeley: University of California Press. ISBN 0-520-22154-0
 Brown, Mick. (2004). The Dance of 17 Lives: The Incredible True Story of Tibet's 17th Karmapa, p. 34. Bloomsbury Publishing, New York and London. ISBN 1-58234-177-X.
 Sperling, Elliot. "The 5th Karma-pa and some aspects of the relationship between Tibet and the early Ming." In: Tibetan Studies in Honour of Hugh Richardson. Edited by Michael Aris and Aung San Suu Kyi, pp. 283-284. (1979). Vikas Publishing house, New Delhi.

Bacaan lanjut 

 Tsai, Shih-Shan Henry, Perpetual Happiness: The Ming Emperor Yongle, University of Washington Press, 2002. ISBN 0-295-98124-5. Partial text on Google Books.
 Louise Levathes, When China Ruled the Seas: The Treasure Fleet of the Dragon Throne, 1405-1433, Oxford University Press, 1997, trade paperback, ISBN 0-19-511207-5

Maharaja Dinasti Ming
Jeneral Dinasti Ming
Ahli ensiklopedia